# Kum 2024 adingin primary saanginn ah min khum na

Saangkah kipatcil pen naupang ahi a, nulepa leh naupang a keemte a dingin lawphuai mah mah hi. A baih theih bang pen a min khum theihna ding in a kul leh kisam te ah hong panpih nuam ung.

Victoria gamah, *Lai Simna leh Siamsinna Puahphatna Dan 2006 (Education and Training Reform Act 2006)* tungtawn in na taa in na veng naia saanginn (na 'tualsung saanginn') khatpeuh kah theihna ding tanh nei hi.

Tualsung saanginn ahih kei leh zong na ngen thei ding hi. Saan Theihna Ngeina (Placement Policy) tawh kituak in sanginn thuneite in na ngetna sit ding uh hi. Saan Theihna Ngeina (Placement Policy) a theichian nuam te a dingin [Enrolling in school](https://www.vic.gov.au/how-choose-school-and-enrol) cih pan et theih hi.



### Gamke buppi Bulpi (Kisakkhawlna) hun khenna thak

Primary saang masa pen Bulpi (Foundation) ahih kei leh Kisakkhawlhna (Prep) kici hi. Victorian kumpi primary saanginn khempeuh Bulpi (Foundation) min khum dan ding hun khenna thak kikhahkhia hi (laimal 3 na). Hun khenna panin in na taa pen kum 2024 adingin Bulpi (Foundation) min khum hun ding hong hilh nuam hi.

**Cik hun ciang ka taa pen kum masa pen dingin primary saanginn ah min gelhsak ding ka hi hiam?**

Na taa pen saang a kipat ma in April 30 ciangin kum 5 a pha hi ding ahi hi.

Naupang kum 6 a pha khin te adingin saangkah pen a kipampaih theilo hi.

Kum 2024 sung ading Victorian kumpi primary saanginn ah na taa min na gelh nop leh, 28 July 2023 ma in ngetna lai khia in.

### Primary saanginn kum khatna ah ka taa bangci a min gelh lut ding ka hi hiam?

Na taa a kum khatna saang min khumna dingin a nuaia te na zuiin:

1. Saanginn Zonna (Find my School) website panin tualsung saanginn zong in (a nuaiah en in).
2. Saanginn kiim vakpihna (School tour) ahih kei leh saanginn leh min khum dan theihcianna dingin kumpi primary saanginn hopih in.
3. [Bulpi (Kisakkhawlhna) min gelhna](https://www.vic.gov.au/enrolling-foundation-prep) (24 April 2023 pan ngah theih ding) panin Bulpi (Kisakkhawlhna) min piak dan theihhuai thute lakhia in.
4. Bulpi kah theihna dingin ngetna lai khia in Laithai 28 July 2023 ciang.
5. Na ngetna tungtawn a dawnna Laithai 11 August 2023 ciang hong ki theisak ding hi. Min khum thei dingin deihsakna na ngah leh, Laithai 25 August 2023 ciang sungin sanna lai na thukkik ding hi.
6. Term 4 2023 sungin min khumna kalsuanpih zia leh kikheelna hunah na kihel in.
7. Na taa in Bulpi Laithai 30 January 2024 a pat in kipan ding hi.

### Bangci tualsung saanginn mu thei ding ka hi hiam?

A nuaia hilhna te zuiin Ka Saanginn zong in (Find my School) cih website ah na kankhia in:

1. Na computa internet-ah (browser) ah [findmyschool.vic.gov.au](http://www.findmyschool.vic.gov.au/) khen in.
2. ‘Kipatna dingin na tenna mun gelh in’ nuaiah na tenna mun kician in gelh in.
3. 'Min khum kum (Enrolment year)' nuaiah 2024 teel in. Theih ding: 2024 sanginn mun pen Term 1, 2023 khit ciangin zat theih ding hi.
4. 'School Type (Saanginn Bangci dan)' nuaiah Primary teel in.

Map tungtawn in saanginn omna hong kilang thei ding a, a vei lamah saanginn hopih theihna ding om ding hi. A nuai lamah kai suk lecin, na tenna tawh a kinai pen saanginn nga hong lak ding hi.

'Search for school (Saanginn zawnna)' pan saanginn min na zawng thei ding hi.

### Ka taa a dingin tualsung saanginn a hi lo kumpi primary saanginn ah a ki-ngen thei diam?

Thei mah, tualsung saanginn ahilo saanginn dangah zong ngen thei hi. Saan Theihna Ngeina (Placement Policy) dungzuiin sanginn thuneite in na ngetna en pha ding uh hi. Ngetna lai a khia te teel dan ding [Saanginn min khumna](https://www.vic.gov.au/how-choose-school-and-enrol) panin ki mu thei hi.

**Tua ahih leh lai ngah in ka ngetna kisanglo cih thu hi kha bangci ding?**

Saanginn dang khat ah na taa adingin ngetna bawlkik in. Tualsung saanginn ah na taa pen a awm mun ding a baihsa in om hi. Na taa kahna ding tualsung saanginn pen na tenna (address) kip panin kigeel hi. Na taa kahna ding tualsung saanginn [Ka Saanginn zong in](https://www.findmyschool.vic.gov.au/) cih pan theih thei ding hi teh. [Saanginn min khumna](https://www.vic.gov.au/how-choose-school-and-enrol) tungtawn in na taa kahna ding mun kip sak thei ding hi teh.

Thupuukna ah thuumna na bawl thei hi. [Bulpi (Kisakkhawlhna) Min khumna](https://www.vic.gov.au/enrolling-foundation-prep) tungtawn in min khum ngetna pana dawnna ah thuumna bawl zia ding kilang hi.

### Min khum theihna hun ding zekai kha hi leng bang ka ci diam?

Term 2 na, 2023 khit panin Bulpi (Foundation) kum 2024 ading na ut hun hun ciang na taa adingin na ngen thei ding hi.

Laithai 28 July 2023 tan min khum ngetna khiat theih a ki cih laitak in, mi pawlkhat a tenna mun a kisuan ahih kei leh Victoria a pem thak a zekai te ngetna lai ki saang thei ding hi.

28 July 2023 khit cianga min khum ngetna lai te a kisan khit phet in Saan Theihna dan (Placement Policy) lam sai te ki makaihna tawh kituak in ma ki la ding hi.

### Primary saanginn a min khum theih dan ding theih huai thu koi pan ngah thei ding ka hi hiam?

Bulpi (Foundation) a min khum dan pen na tualsung primary saanginn panin ki thei the ding hi.

Term 2 na, 2023 kipat ciangin Bulpi (Foundation) min khum theih dan lampi [Bulpi (Kisakkhawlhna) Min khumna](https://www.vic.gov.au/enrolling-foundation-prep) tungtawn in Saanginn internet (webpage) Mai lamah ki mu thei ding hi.

Thu theihna dingin kampheen na kisap leh, tualsung kumpi saanginn ah panpihna na ngen in.

### Huhna ngen dingin kua hopih ding ka hi hiam?

Primary saanginn ka kah nopna a Tranisition Coordinator (Kikheelna Makai), Enrollment Officer (Min Khumna lama thunei) ahih kei leh Principal (Saang maang) kingah min khum dan zia dotna na neih bang bang na dong thei ding hi.

### Zattaak thute (link)

Hehpihna tawh a nuaia a zattaak thute nang ading leh na taa in primary saangin 2024 kipatna ah hong huh dingin ka en in:

Ka Saanginn zong in- [findmyschool.vic.gov.au](http://www.findmyschool.vic.gov.au/)

Saanginn tuam tuam tungtang- [vic.gov.au/school-zones](http://www.vic.gov.au/school-zones)

Bulpi (Kisakkhawlhna) min khum dan- [vic.gov.au/enrolling-foundation-prep](https://www.vic.gov.au/enrolling-foundation-prep)

Saanginn a min khum- [vic.gov.au/how-choose-school-and-enrol](https://www.vic.gov.au/how-choose-school-and-enrol)

Rulbanlo leh mi khempeuh ading siamsinna- [vic.gov.au/disability-and-inclusive-education](https://www.vic.gov.au/disability-and-inclusive-education)

Gam khen (Regional) zum hopih theihna- [vic.gov.au/office-locations-department-education-and-training](https://www.vic.gov.au/office-locations-department-education-and-training)

# 2023-24 ading hun khenna

|  |  |
| --- | --- |
| **2023 Nimit te (Dates)** | **Malakna ding te (activity)** |
|
| Term 2 na: Piziing 24 April 2023 – Laithai 23 June 2023 |
| Terms 1 leh 2, 2023  | Primary saanginn malakna, innkuan Bulpi (Kisakkhawlna) 2024 min khumna a taa te adinga theihhuai thu leh malakna ding te. |
| Term 2, 2023 kipat ciangin | Saanginn tuam tuam kum 2024 ading a tak a muh theihna ding [findmyschool.vic.gov.au](http://www.findmyschool.vic.gov.au/)Nu le Pa/naupang a keemte in veng sung saanginn theih theihna dingin [findmyschool.vic.gov.au](http://www.findmyschool.vic.gov.au/) tungtawn in na et theih ding hi.Nu le Pa/naupang a keemte in min khumna theihhuai thute [Enrolling in Foundation (Prep)](https://www.vic.gov.au/enrolling-foundation-prep) panin lakhia (download) thei ding hi. |
| Kaal 1 na, Term 2 na 2023 panin | Primary sanginn-te in Min khumna dinga Kisam thute a lamethuai deuh innkuan leh saanginn kianga teengte tungah piak khia ding uh hi. |
| Kaal 1 na, Term 2 na, 2023 panin | **Min khumna ngena kihawng** - tuni panin nu le pa/naupang a keemte in kumpi primary saanginn a min khum ngetna khia thei ding hi. |
| Term 3 na: Piziing 10 July 2023 – Laithai 15 September 2023 |
| Laithai 28 July 2023 ciang | **Min khum theih nunung pen ni** - nu le pa/naupang a keemte kumpi primary saanginn a min khum ngetna lai hih ni tan khia thei ding. |
| Laithai 11 August 2023 ciang | Primary saanginn te in lai a gelh in nu le pa/naupang a keemte kiangah Bulpi (Kisakkhawlhna) min khumna ngetna tungtawn a theihsakna pia ding a, tua pen Saan Theihna Ngeina (Palcement Policy) in dan tawh kituak a hi hi. Hih lai in min khum phalna lai, piakna lai, ahih kei leh ngetna a ngahlohna thu hi ding hi. Nu le pa/naupang a keemte in primary saanginn a lunggulh uh ngetna a ngahloh uh ah thuumna lai khak kipan thei ding uh hi.  |
| Laithai 25 August 2023 ciang | Nu le pa/naupang a keemte in phalna lai a ngah uh sanna lai hi ni ciang khak thei ding hi. |
| Friday 25 August 2023 ciang | **Hun khak ni** nu le pa/naupang a keemte in primary saanginn a lunggulh uh ngetna a ngahloh uh ah thuumna lai khak thei ding. |
| Friday 15 September 2023 ciang | Primary saanginn teng in nu leh pa/naupang a keemte tungah lai a gelh in thuumna a ngahlohna hang uh hih ni tan theihsakna pia ding uh hi.  |
| Term 4 na: Piziing 2 October 2023 – Nilaini 20 December 2023 |
| Term 4, 2023 sungin | Primary saanginn in kikheelna hun zang hi. |
| Laithai 20 October 2023 ciang | **Hun khak ni** nu le pa /naupang a keemte in primary saanginn a lunggulh uh a ngahlohna hang uh thuumna lai Regional Director kiangah khak ding. |
| Laithai 17 November 2023 ciang | Gam khen (regions) in Regional Director pana nu le pa/naupang a keemte tugnah a ngahlohna uh thuumna malakna theisak ding hi. Hih in thuumna nimit Laithai 20 October 2023 tan a kingah te bek hi ding hi.  |